Agrios (syn Porthaóna)

Agrios (, ) je v gréckej mytológii syn Portaóna a jeho manželky Euryty.Apollodoros, Bibliotheca, 1,7,10.

Agrios bol synom kalydónskeho kráľa PorthaónaHyginus, Fabulae 175. a bratom Oinea, Alkathoa, Mela, Leukópea a Steropy, ktorá s riečnym bohom Achelóom, splodila Sirény. Agrios sa stal otcom šiestich synov, Thersita, Onchésta, Prothoa, Keleutora, Lykópea a Melanippa. Keď nadišiel čas, na trón po Porthaónovi zasadol jeho syn Oineus, ktorého však po krátkom kraľovaní synovia Agria zvrhli a na trón dosadili svojho otca.Apollodoros, Bibliotheca, 1,8,6.  Oinea ale po rokoch oslobodil argejský kráľ Diomédes, ktorý Agria a jeho synov (s výnimkou Onchésta a Thersita, ktorí včas utiekli) pobil a Oineovi trón vrátil.

Podľa antického autora Apollodora z Atén sa tieto udalosti odohrali pred trójskou vojnou, zatiaľ čo iní autori uvádzajú, že Diomédes oslobodil Oinea po návrate z Tróje.Antoninus Liberalis, Metamorphoses, 1,37.Pausanias, Periégésis tés Hellados, 2,25,2.

 Referencie a bibliografia 

Kategória:Postavy gréckej mytológie
Kategória:Obete samovrážd v gréckej mytológii